जयपुर. प्रदेश के सरकारी स्कूलों के बच्चों को दिए जाने वाले मिड डे मील में अब संस्था प्रधान लापरवाही नहीं बरत सकेंगे। उन्हें तय मानकों के अनुसार प्रोटीन और कैलोरी युक्त भोजन देना होगा।
चिकित्सा विभाग अब प्रदेश के 73 हजार सरकारी स्कूलों के 62 लाख बच्चों को दिए जा रहे दोपहर के भोजन की जांच करेगा। विभाग ने इस संबंध में मिड डे मील भोजन की जांच के लिए स्कूलों एवं केन्द्रीकृत रसोईघरों का चयन कर हर माह में एक बार निरीक्षण व सैंपल लेने के आदेश जारी किए हैं । मिड डे मील निदेशालय की ओर से लिखे गए पत्र व भारत सरकार के निर्देश के बाद अब इस्तेमाल किए जाने वाले पोषक तत्वों की मात्रा की चिकित्सा विभाग जांच करेगा।
एक मावा व मावे से बनी मिठाइयों के 34 सैंपल अनसेफ : हाईकोर्ट के आदेश के बाद चिकित्सा विभाग की ओर से चलाए गए अभियान में मावा व मावे से बनी मिठाइयों के लिए गए 1189 सैंपल में से 145 नमूने मिलावटी मिले है। इनमें से 34 सैंपल अनसेफ पाए, जो मानव के स्वास्थ्य के लिए खतरनाक समझे जाते है। अनसेफ का कारण फॉरेन फैट पाया गया है। इसके अलावा 111 सब स्टेंडर्ड पाए गए है। जोधपुर स्थित लैब में 17 सैंपल अनसेफ मिले है।
मिड डे मील के भोजन की जांच पहली बार की जा रही है। जांच के बाद अगर कहीं भोजन में कैलोरी या प्रोटीन की मात्रा कम पाई गई तो इसमें सुधार किया जाएगा। संस्था प्रधानों को इसके लिए निर्देशित किया जाएगा। -रघुवीर सिंह मीना, निदेशक, मिड डे मील
राष्ट्रीय खाद्य सुरक्षा अधिनियम की पालना के लिए स्कूली बच्चों को दिया जाने वाले मिड डे मील में काम में लिए जाने वाले पोषक तत्वों में प्रोटीन या कैलोरी की मात्रा सुनिश्चित करने के लिए सभी जिलों के सीएमएचओ को निर्देश दिए हैं। जिसके तहत माह में एक बार निरीक्षण व सैंपल लेगा। साथ ही मौके पर हैल्थ एंड हाइजीन की रिपोर्ट तैयार करेगा। -डॉ.सुनील सिंह, अतिरिक्त निदेशक (ग्रामीण स्वास्थ्य)
राज्य में 73 हजार स्कूल जुड़े हैं मिड डे मील से
प्रदेश में 73199 प्राथमिक और उच्च प्राथमिक स्कूलों में मिड डे मील योजना के अंतर्गत भोजन उपलब्ध कराया जा रहा है। इन स्कूलों के 62.50 लाख बच्चों को दोपहर का भोजन दिया जाता है।
रोजाना कैलोरी-प्रोटीन
कक्षा 1 से 5 तक
450 कैलोरी
12 ग्राम प्रोटीन
कक्षा 6 से 8 तक
700 कैलोरी
20 ग्राम प्रोटीन
सप्ताह का मैन्यू
सोमवार : रोटी, सब्जी
मंगलवार : चावल-दाल या सब्जी
बुधवार : रोटी, दाल
गुरुवार : खिचड़ी
शुक्रवार : रोटी, दाल
शनिवार : रोटी, सब्जी
आगे की स्लाइड में पढ़िए विद्यार्थी को देना जरूरी।
hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva bho_Deva awa_Deva hin_Deva bho_Deva awa_Deva hin_Deva hin_Deva bho_Deva npi_Deva awa_Deva awa_Deva hin_Deva hne_Deva